CELEX: 52012JC0035
Language: hu
Date: 2012-12-07
Title: Együttes javaslat A TANÁCS RENDELETE az iráni helyzetre tekintettel egyes személyekkel, szervezetekkel és szervekkel szemben hozott korlátozó intézkedésekről szóló 359/2011/EU rendelet módosításáról

|
			
		
		
		52012JC0035
		
			Együttes javaslat A TANÁCS RENDELETE az iráni helyzetre tekintettel egyes személyekkel, szervezetekkel és szervekkel szemben hozott korlátozó intézkedésekről szóló 359/2011/EU rendelet módosításáról /* JOIN/2012/035 final - 2012/0356 (NLE) */
			
				
		
		
			
			   	INDOKOLÁS
(1)                   
A Tanács határozat elfogadására készül az iráni
helyzetre tekintettel egyes személyekkel és szervezetekkel szemben hozott
korlátozó intézkedésekről szóló 2011/235/KKBP tanácsi határozat
módosításáról. Ez a határozat módosítja a belső elnyomás céljára
felhasználható felszerelésekkel kapcsolatos intézkedések alkalmazási körét.
Nevezetesen eltérést tesz lehetővé a belső elnyomás céljára
felhasználható felszerelések kiviteli tilalmától abban az esetben, ha ilyen
felszerelésre kizárólag az Európai Unió vagy az uniós tagállamok személyi
állományának védelme céljából van szükség.
(2)                   
Uniós szintű fellépés szükséges annak
érdekében, hogy a belső elnyomás céljára felhasználható felszerelésekkel
kapcsolatos intézkedések alkalmazási körének módosítása érvényesíthető
legyen.
(3)                   
A 359/2011/EU tanácsi rendeletet ezért módosítani
kell.
2012/0356 (NLE)
Együttes javaslat
A TANÁCS RENDELETE
az iráni helyzetre tekintettel egyes
személyekkel, szervezetekkel és szervekkel szemben hozott korlátozó
intézkedésekről szóló 359/2011/EU rendelet módosításáról
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 215. cikke (2)
bekezdésére,
tekintettel az iráni helyzetre tekintettel
egyes személyekkel és szervezetekkel szemben hozott korlátozó
intézkedésekről szóló 2011/235/KKBP határozat[1] módosításáról szóló 2012/…/KKBP
tanácsi határozatra[2],
tekintettel az Unió külügyi és
biztonságpolitikai főképviselője és az Európai Bizottság által
előterjesztett együttes javaslatra,
mivel:
(1)       Az iráni emberi jogi helyzet
romlása következtében a 2011. április 12-i 359/2011/EU tanácsi rendelet[3] a 2011/235/KKBP tanácsi
határozattal összhangban bizonyos korlátozó intézkedéseket vezetett be egyes
személyekkel, szervezetekkel és szervekkel szemben.
(2)       2012. december […]-án/-én a
Tanács elfogadta a 2011/235/KKBP tanácsi határozatot módosító 2012/…/KKBP
határozatot a belső elnyomás céljára felhasználható felszerelésekkel
kapcsolatos intézkedések alkalmazási körét illetően.
(3)       Ez az intézkedés az Európai
Unió működéséről szóló szerződés hatálya alá tartozik,
ennélfogva – különösen a tagállamokban tevékenykedő gazdasági
szereplők által történő egységes alkalmazásának biztosítása céljából
– a végrehajtásához uniós szintű szabályozás szükséges.
(4)       A 359/2011/EU tanácsi
rendeletet ezért ennek megfelelően módosítani kell.
(5)       Az e rendeletben előírt
intézkedések hatékonyságának biztosítása érdekében e rendeletnek haladéktalanul
hatályba kell lépnie,
ELFOGADTA EZT A RENDELETET:
1. cikk
A 359/2011/EU tanácsi rendelet a
következőképpen módosul:
A 1a. cikkben a jelenlegi bekezdés (1)
bekezdésre változik, és a cikk következő (2) bekezdéssel egészül ki:
„2. Az (1) bekezdéstől eltérve a II.
mellékletben felsorolt, hatáskörrel rendelkező tagállami hatóságok az
általuk megfelelőnek tartott feltételek mellett engedélyezhetik a III.
mellékletben felsorolt, belső elnyomás céljára felhasználható
felszerelések értékesítését, szállítását, átadását vagy kivitelét vagy az ilyen
felszerelésekkel kapcsolatos, az (1) bekezdés b) és c) pontjában említett
segítség- vagy szolgáltatásnyújtást, amennyiben arra kizárólag az Európai Unió
vagy az uniós tagállamok személyi állományának védelme céljából van szükség.”
2. cikk
Ez a rendelet az Európai Unió Hivatalos Lapjában
való kihirdetésének napján lép hatályba.
Ez a rendelet teljes egészében
kötelező és közvetlenül alkalmazandó valamennyi tagállamban.
Kelt Brüsszelben, 
                                                                       a
Tanács részéről
                                                                       az
elnök
[1]               HL L 100., 2011.4.14., 51. o.
[2]               HL L …., …., …. o.
[3]               HL L 100., 2011.4.14., 1. o.